గణపతిరావు దేశ్‌ముఖ్

గణపత్రావ్ దేశ్‌ముఖ్ (10 ఆగష్టు 1927 - 30 జూలై 2021) మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు సంగోలా శాసనసభ నియోజకవర్గం నుండి పదకొండుసార్లు ఎమ్మెల్యేగా ఎన్నికై మంత్రిగా పని చేశాడు. 
రాజకీయ జీవితం
గణపతిరావు దేశ్‌ముఖ్ ది పీజెంట్స్ అండ్ వర్కర్స్ పార్టీ ఆఫ్ ఇండియా పార్టీ ద్వారా రాజకీయాల్లోకి వచ్చి 1962 మహారాష్ట్ర శాసనసభ ఎన్నికలలో సంగోలా శాసనసభ నియోజకవర్గం నుండి పిడబ్ల్యూపి అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 1967 ఎన్నికలలో రెండోసారి ఎమ్మెల్యేగా ఎన్నికై 1972 మహారాష్ట్ర శాసనసభ ఎన్నికలలో ఓడిపోయాడు. 

గణపతిరావు దేశ్‌ముఖ్ 1974లో జరిగిన ఉప ఎన్నికలో తిరిగి ఎమ్మెల్యేగా ఎన్నికై ఆ తరువాత 1978, 1980, 1985, 1990 ఎన్నికలలో వరుసగా ఎమ్మెల్యేగా ఎన్నికై 1995 ఎన్నికల్లో 192 ఓట్ల స్వల్ప తేడాతో ఓడిపోయాడు. ఆయన 1999 మహారాష్ట్ర శాసనసభ ఎన్నికలలో తిరిగి ఎమ్మెల్యేగా ఎన్నికై ఆ తరువాత 2004, 2009, 2014, 2019 ఎన్నికలలో గెలిచి 54 సంవత్సరాలు ఎమ్మెల్యేగా పని చేశాడు. 

గణపతిరావు దేశ్‌ముఖ్ పిడబ్ల్యూపి - కాంగ్రెస్-ఎన్సీపీ కూటమికి మద్దతునిచ్చినప్పుడు 1978లో శరద్ పవర్ మంత్రివర్గంలో, 1999లో విలాస్రావ్ దేశ్‌ముఖ్ నేతృత్వంలోని ప్రభుత్వంలో మంత్రిగా కూడా పని చేశాడు.

మరణం
గణపత్రావ్ దేశ్‌ముఖ్ 94 సంవత్సరాల వయసులో  వృద్ధాప్య సంబంధిత వ్యాధులతో బాధపడుతూ షోలాపూర్లోని అశ్విని ఆసుపత్రిలో చికిత్స పొందుతూ  2021 జూలై 30న మరణించాడు. ఆయన అంత్యక్రియలు సంగోల కోఆపరేటివ్ స్పిన్నింగ్ మిల్లు మైదానంలో పూర్తి ప్రభుత్వ లాంఛనాలతో నిర్వహించారు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2009 మహారాష్ట్ర శాసనసభ్యులు
వర్గం:2014 మహారాష్ట్ర శాసనసభ్యులు